
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 466 


6 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παραχώρηση κατά χρήση έκτασης περιοχής Καλάν- 
δρα Χαλκιδικής στην Ιερά Μητρόπολη Νεαπόλεως- 
Σταυρουπόλεως (Νομού Θεσσαλονίκης). 1 

Έγκριση του Κανονισμού Οργανωτικής Διάρθρωσης 
του Ινστιτούτου Γεωλογικών και Μεταλλευτικών 
Ερευνών (ΙΓΜΕ). 2 


ΑΠΟΦΑΣΕΙ Σ 

Αριθ.: Τ/1185 (1) 

Παραχώρηση κατά χρήση έκτασης περιοχής Καλάνδρα 
Χαλκιδικής στην Ιερά Μητρόπολη Νεαπόλεως-Σταυ- 
ρουπόλεως (Νομού Θεσσαλονίκης). 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 "περί ΕΟΤ" όπως κυ¬ 
ρώθηκε με το Ν.1624/52 και τροποποιήθηκε με το 
Ν.Δ.4109/60 και 201/74. 

2. Τις διατάξεις του Ν.2160/93 "Ρυθμίσεις για τον Τουρι¬ 
σμό και άλλες διατάξεις" (ΦΕΚ 118/Α/19-7-93), σε συν¬ 
δυασμό με το Π.Δ.365/97 "Διατήρηση εποπτείας Ν.Π.Δ.Δ. 
από το Υπουργείο Ανάπτυξης" (ΦΕΚ 241/Α/97). 

3. Τις διατάξεις του άρθρου 29Ατου Ν. 1558/85 προστε- 
θέντος δια του άρθρου 27 του Ν.2081/92, όπως αντικατα- 
στάθηκεμετο άρθρο 1 παρ. 2ατου Ν.2469/97 (ΦΕΚ38/Α). 

4. Το Π.Δ. 27/96 (ΦΕΚ 19/Α/1 -2-96) "περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

5. Το με αριθμό 17/Α/22.1.71 ΦΕΚ με το οποίο έχει ανα¬ 
κηρυχθεί μέρος της έκτασης εμβαδού 50.200 τμ. ως 
Τ.Δ.Κ. και το με αριθμό 242/Β/31.3.71 ΦΕΚμετο οποίο έχει 
ανατεθεί στον ΕΟΤ η διοίκηση και διαχείριση αυτού. 

6. Το με αριθμό 50/Δ/1973 ΦΕΚ σύμφωνα με το οποίο 
προήλθε από απαλλοτριώσεις το υπόλοιπο της έκτασης 
εμβαδού 260.912 τμ. 


7. Την υπ' αριθ. 527747/20.9.99 απόφαση Γενικού Γραμ- 
ματέα ΕΟΤ σύμφωνα με την οποία ανετέθη το δικαίωμα 
Διοίκησης και Διαχείρισης της έκτασης στην Α. Ε. Αξιοποί¬ 
ησης Περιουσίας ΕΟΤ. 

8. Το Π.Δ. 33/99 (ΦΕΚ 36/Α/19-2-99) "Διορισμός Υπουρ¬ 
γών, Αναπληρωτή Υπουργού και Υφυπουργών". 

9. Τη με αριθμό 1107147/1239/006 Α/4-10-96 (ΦΕΚ 
922/Β/4-10-96) απόφαση του πρωθυπουργού και του 
υπουργού Οικονομικών "περί ανάθεσης αρμοδιοτήτων 
στους Υφυπουργούς Οικονομικών". 

10. Το με με αριθ. 35/14.2.2000 απόσπασμα Πρακτικού 
του Δ.Σ. της ΑΈ. Αξιοποίησης Περιουσίας ΕΟΤ. 

11. Το με αριθ. 1140/1.2.99 έγγραφο της Ι.Μ. Νεαπόλε- 
ως - Σταυρουπόλεως με το οποίο αιτείται την παραχώρη¬ 
ση τμήματος της προαναφερόμενηςεκτάσεως, αποφασί¬ 
ζουμε: 

1. Παραχωρούμε κατά χρήση την Ιερά Μητρόπολη Νε- 
απόλεως - Σταυρουπόλεως έκταση 36.160 τ.μ., όπως 
απεικονίζεται στο υπ’ αριθμ. 745/41/48364/31.1.2000 το- 
πογραφικό διάγραμμα ΕΟΤ με τα στοιχεία α, β, 11, 10, 9, 
8, 7,6,5,4,3,2,1,24,23, α), προκειμένου να χρησιμοποι¬ 
ηθεί για τη δημιουργία κατασκηνώσεων της περιφέρειας 
που ανήκει η Ιερά Μητρόπολις, για την φιλοξενία νέων 
Βαλκανικών Ορθοδόξων Κρατών. 

2. Η κατά χρήση παραχώρηση της ως άνω έκτασης στην 
Ιερά Μητρόπολη Νεαπόλεως-Σταυρουπόλεως διέπεται 
από τους εξής όρους: 

α) Η παραχώρηση της ως άνω έκτασης στην Ιερά Μη¬ 
τρόπολη Νεαπόλεως - Σταυρουπόλεως είναι κατά χρήση 
και χωρίς αντάλλαγμα. 

β) Η διάρκεια της παραχώρησης ορίζεται σε 15 χρόνια 
με ημερομηνία έναρξης την ημερομηνία υπογραφής της 
σύμβασης παραχώρησης. Μετά τη λήξη της ή την για οι- 
ονδήποτε λόγο λύση της παραχώρησης η Ιερά Μητρόπο- 
λις υποχρεούται να παραδώσει αμέσως και ανεπιφύλακτα 
την παραχωρούμενη έκταση μετά των εγκαταστάσεων, 
χωρίς καμιά αποζημίωση της από την Ανώνυμη Εταιρία 
Αξιοποίησης Περιουσίας ΕΟΤ, προς αυτή και σε καλή κα¬ 
τάσταση λειτουργίας. Στις περιπτώσεις αυτές η Ιερά Μη¬ 
τρόπολη δεν θα δικαιούται αποζημίωσης για δαπάνες 
της, έστω και αναγκαίες ή σωζόμενες επωφελείς τοιαύ- 
τες, επί της παραχωρουμένης έκτασης, οι οποίες θα πα¬ 
ραμείνουν σε όφελος αυτής και της Ανώνυμης Εταιρίας, 
άνευ οιουδήποτε ανταλλάγματος εκ μέρους της, ούτε θα 

δικαιούται αυτή σε αφαίρεση τούτων ή και να προβάλει 
αξιώσεις κατά της Ανώνυμης Εταιρίας για οποιαδήποτε 
άλλη αιτία περιλαμβανόμενων των αξιώσεων εκ του αδι¬ 
καιολογήτου πλουτισμού. 

γ) Η Ιερά Μητρόπολις θα αναλάβει την σύνταξη της 
απαιτούμενης μελέτης και εκτέλεσης εργασιών. Για κάθε 
εργασία κατά τη διάρκεια της παραχώρησης και προ της 
ενάρξεως εκτέλεσής της θα υποβάλλεται σχετική μελέτη 
στην Ανώνυμη Εταιρία Αξιοποίησης Περιουσίας ΕΟΤ για 
έγκριση. 

δ) Η μελέτη που θα αφορά στη διαμόρφωση της προς 
παραχώρηση έκτασης θα πρέπει να υποβληθεί εντός 
έτους απάτην ημερομηνία υπογραφής της σύμβασης για 
έγκριση. Προ της φάσεως υλοποίησης θα πρέπει να λη- 
φθεί μέριμνα από την ενδιαφερόμενη Ιερά Μητρόπολη 
ώστε να εξασφαλισθούν οι απαιτούμενες από το νόμο 
άδειες και η απαραίτητη σύμφωνη γνώμη όλωντωνεμπλε- 
κομένων φορέων δεδομένου δε ότι η εν λόγω έκταση βρί¬ 
σκεται σε ανακηρυγμένο αρχαιολογικό χώρο στη Ζώνη Β’ 
ελεγχόμενης δόμησης όπως αυτή καθορίστηκε με την υπ’ 
αριθμ. Πρωτ. ΥΠΠΟ/ΑΡΧ/Α1/Φ16/15767/790/ 31.3.99 
[ΦΕΚ 443/Β/26.4.99], θα πρέπει όλες οι σχετικές μελέτες 
αξιοποίησης του εν λόγω ακινήτου να τύχουν και της σχε¬ 
τικής εγκρίσεως του ΥΠΠΟ πριν από την εκτέλεση των 
προβλεπομένων σε αυτές έργων. 

ε) Η ολοκλήρωση των εργασιών θα πρέπει να εκτελεσθεί 
εντός τριών (3) ετών από την υπογραφή της σχετικής σύμ¬ 
βασης εν εναντία δε περιπτώσει η Ανώνυμη Εταιρία Αξιο¬ 
ποίησης Περιουσίας ΕΟΤ θα δύναται να ανακαλέσει ή να 
καταγγείλει την εν λόγω παραχώρηση μονομερώς χωρίς 
να καταβάλλει οποιαδήποτε αποζημίωση στην Ιερά Μη¬ 
τρόπολη. 

στ) Η παραχώρηση της χρήσης της ως άνω έκτασης γί¬ 
νεται αποκλειστικά και μόνο για τη δημιουργία κατασκη¬ 
νώσεων προς εξυπηρέτηση νέων της περιφέρειας της Ιε¬ 
ρός Μητρόπολης Νεαπόλεως - Σταυρουπόλεως, καθώς 
και για τη φιλοξενία νέων άλλων Βαλκανικών Ορθοδόξων 
κρατών. 

ζ) Ουδεμία μετατροπή και γενικά επέμβαση στη διαμόρ¬ 
φωση των χώρων επιτρέπεται χωρίς προηγούμενη έγγρα¬ 
φη έγκριση από την Ανώνυμη Εταιρία Αξιοποίησης Περι¬ 
ουσίας ΕΟΤ. 

η) Σε περίπτωση λύσεως της συμβάσεως προ του συμ- 
φωνηθέντος χρόνου, για λόγους που ευθύνεται η Ιερά Μη- 
τρόπολις Νεαπόλεως - Σταυρουπόλεως, θα πρέπει να 
αποδοθεί η εν λόγω έκταση στην Ανώνυμη Εταιρία Αξιο¬ 
ποίησης Περιουσίας ΕΟΤ χωρίς να καταβληθεί ουδεμία 
αποζημίωση στην Ιερά Μητρόπολη. 

θ) Η παραχώρηση της χρήσης με οποιοδήποτε τρόπο 
και για οποιοδήποτε λόγο της παραχωρούμενης έκτασης 
ή τμήματος αυτής απαγορεύεται να δοθεί σε τρίτους χω¬ 
ρίς την προηγούμενη έγκριση από την Ανώνυμη Εταιρία 
Αξιοποίησης Περιουσίας ΕΟΤ. 

ι) Απαγορεύεται ρητά η μετατροπή της χρήσης της πα¬ 
ραχωρούμενης έκτασης πέραν του σκοπού για τον οποίο 
παραχωρείται. 

ια) Η Ιερά Μητρόπολις αναλαμβάνει την υποχρέωση να 
πυρασφαλίσει με δικά της έξοδα τις προβλεπόμενες εγκα¬ 
ταστάσεις για ποσό που θα ανταποκρίνεται στην πραγμα¬ 
τική τους αξία και που θα καθορίζεται με απόφαση της 
Ανώνυμης Εταιρίας Αξιοποίησης Περιουσίας ΕΟΤ, σε 
ασφαλιστική εταιρία που θα εγκρίνει η Ανώνυμη Εταιρία 
Αξιοποίησης Περιουσίας ΕΟΤ. Η ασφάλιση θα γίνεται στο 


όνομα της Α.Ε. και με διαδοχικές συμβάσεις διάρκειας 
ενός έτους τουλάχιστον και θα καταχωρείται όρος στα 
πυρασφαλιστήρια συμβόλαια ότι η Ιερά Μητρόπολις εκ¬ 
χωρεί και μεταβιβάζει στην Α.Ε. κάθε τυχόν απαίτησή της 
κατά της ασφαλιστικής εταιρίας και σε περίπτωση πυρκα¬ 
γιάς ή άλλου ατυχήματος που θα επισυμβεί στα ασφαλι¬ 
σμένα ακίνητα ή κινητά, η ασφαλιστική αποζημίωση θα 
διατίθεται αποκλειστικά και μόνον στην Α.Ε. για την αντι¬ 
κατάσταση ή αποκατάστασή των ζημιών. 

Η Ιερά Μητρόπολις θα παραδίδει στην Α.Ε. τα πυρα- 
σφαλιστήρια συμβόλαια ανανέωσης με απόδειξη πληρω¬ 
μής ασφαλίστρων δέκα (10) τουλάχιστον μέρες πριν από 
τη λήξη κάθε προηγούμενου συμβολαίου. 

ιβ) Η Ιερά Μητρόπολις αναλαμβάνει την υποχρέωση να 
εγκαταστήσει σύστημα πυρασφάλειας σύμφωνα με τις 
ισχύουσες πυροσβεστικές διατάξεις 
ιγ) Η Ιερά Μητρόπολις Νεαπόλεως - Σταυρουπόλεως 
οφείλει να μεριμνά σε όλη τη διάρκεια της παραχώρησης 
για τη διατήρηση της κατοχήςτηςπαραχωρούμενης έκτα¬ 
σης και να αποκρούει κάθε καταπάτηση ή απόπειρα κατα¬ 
πάτησης αυτής, έχοντας όλες τις αγωγές της ίδιας της 
Α.Ε., το δικαίωμα ασκήσεως των οποίων παραχωρείται σ’ 
αυτήν από την Α.Ε. με την παρούσα. Η Ιερά Μητρόπολις 
υπέχει ευθύνη έναντι της Α.Ε. για κάθε έστω και από ελα¬ 
φρά αμέλεια βλάβη, μείωση ή απώλεια δικαιωμάτων. 
Οφείλει επίσης η Ιερά Μητρόπολις να γνωστοποιεί με έγ¬ 
γραφο προς την Α.Ε. κάθε τυχόν προσβολή των δικαιωμά- 
τωντης τελευταίας όπως και κάθε σχετική δίκη στην οποία 
η Α.Ε. δεν υποχρεούται μεν να παρέμβει, έχει όμως το δι¬ 
καίωμα τούτο σε κάθε στάδιο της δίκης. 

ιδ) Σε περίπτωση που η παραχωρούμενη έκταση κριθεί 
απαραίτητη, για την αξιοποίηση του συνόλου της έκτασης 
η Ανώνυμη Εταιρία Αξιοποίησης Περιουσίας ΕΟΤ, με εξά- 
μηνη προειδοποίηση δύναται να λύσει μονομερώς τη σύμ¬ 
βαση παραχώρησης. 

ιε) Η Ανώνυμη Εταιρία Αξιοποίησης Περιουσίας ΕΟΤ επι¬ 
φυλάσσεται του δικαιώματος όπως κατά την κατάρτιση 
της συμβάσεως συμπεριλάβει και κάθε όρο που θα δια¬ 
σφαλίζει τα δικαιώματά της. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογισμού 
και του προϋπολογισμού της Α.Ε. ΑΞΙΟΠΟΙΗΣΗΣ ΠΕΡΙ¬ 
ΟΥΣΙΑΣ ΕΟΤ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Απριλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. Δ13/Β/Φ9.6.20/4793 (2) 

Έγκριση του Κανονισμού Οργανωτικής Διάρθρωσης του 
Ινστιτούτου Γεωλογικών και Μεταλλευτικών Ερευνών 
(ΙΓΜΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τίς διατάξεις του Ν. 272/1976 (ΦΕΚ 50/Α/76) "Περί 
ιδρύσεως Ινστιτούτου Γεωλογικών καί Μεταλλευτικών 
Ερευνών (ΙΓΜΕ)". 

2. Τήν απόφαση Δ13/Β/Φ 9.8.20/19381/1-7-1991 τούτο- 

τε Υπουργού Βιομηχανίας, Ενέργειας καί Τεχνολογίας 
"Αναθεώρηση Κανονισμού Οργανωτικής Διάρθρωσης ΙΓ- 
ΜΕ" (ΦΕΚ509/Β/11-7-1991). 

3. Την διάταξη της παρ.1 του άρθρου 18 του προανα- 
φερόμενου Κανονισμού. 

4. Τό άρθρο 5, παρ. 2του Ν. 2702/1999 "Διάφορες ρυθ¬ 
μίσεις θεμάτων αρμοδιότητας Υπουργείου Ανάπτυξης 
καί άλλες διατάξεις" (ΦΕΚ 70/Α/7-4-1999). 

5. Την απόφαση τού Διοικητικού Συμβουλίου τού ΙΓΜΕ, 
η οποία ελήφθη κατά τις Συνεδρίες υπ’ αριθμ. 1/5-1-2000, 
2/26-1-2000, 3/31-1-2000 και 4/1-2-2000, με την οποία 
εγκρίνεται ο προταθείς Κανονισμός Οργανωτικής Διάρ¬ 
θρωσης του ΙΓΜΕ, 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Α. Εγκρίνουμε τον Κανονισμό Οργανωτικής Διάρθρω¬ 
σης τού ΙΓΜΕ, ο οποίος υποβλήθηκε από το Διοικητικό 
Συμβούλιο τού Ινστιτούτου, μετά τήν απόφασή του υπ’ 
αριθμ. 6/4/1-2-2000, με τήν οποία καταρτίζεται νέος Κα¬ 
νονισμός Οργανωτικής Διάρθρωσης, σύμφωνα μέ τήν 
παρ. 2 τού άρθρου 5 του Ν. 2702/1999, και καταργούμε 
τον ισχύοντα. Ο νέος Κανονισμός Οργανωτικής Διάρ¬ 
θρωσης τού ΙΓΜΕ, ο οποίος συνοδεύεται και από το σχε¬ 
διάγραμμα του Οργανογράμματος, έχει ώς εξής: 

ΚΑΝΟΝΙΣΜΟΣ ΟΡΓΑΝΩΤΙΚΗΣ ΔΙΑΡΘΡΩΣΗΣ ΙΓΜΕ 
Άρθρο 1 

Αντικείμενο του Κανονισμού 

Ο παρών Κανονισμός αναθεωρεί τον ισχύοντα με την 
από 7/1/1991 απόφαση του Υπουργού Βιομηχανίας και 
Ενέργειας Κανονισμό Οργανωτικής Διάρθρωσης και κα¬ 
θορίζει εφεξής την βασική οργανωτική διάρθρωση αυτού 
ως ακολούθως: 

Άρθρο 2 

Βασική Διάρθρωση 

1. Η βασική διάρθρωση του ΙΓΜΕ σε υπηρεσιακές - λει¬ 
τουργικές μονάδες και η διασύνδεση αυτών σε επίπεδα 
ιεραρχίας, παρουσιάζονται στο συνημμένο διάγραμμα, 
που αποτελεί αναπόσπαστο τμήμα του παρόντος Κανονι¬ 
σμού. 

2. Το ΙΓΜΕ διαρθρώνεται, υπό τον Γενικό Διευθυντή, σε 
Τομείς, Διευθύνσεις, Περιφερειακές Μονάδες, Υπηρε¬ 
σίες και Γ ραφεία. 

3. Οι Τομείς συντονίζουν και ελέγχουν τις δραστηριότη- 
τεςτων υπηρεσιακών μονάδων, που υπάγονται σ’ αυτούς, 
και ορίζονται ως ακολούθως: 

• Τομέας Βασικής και Εφαρμοσμένης Γεωλογίας 

• Τομέας Υδατικών Πόρων και Περιβάλλοντος 

• Τομέας Ορυκτών Πόρων και Μεταλλευτικής Έρευνας 

• Τομέας Υποστήριξης Τομέας 

• Περιφερειακών Μονάδων 

4. Άμεσα στον Γ ενικό Διευθυντή υπάγονται οι εξής Υπη¬ 
ρεσιακές Μονάδες: 

• Γ ραφείο Γ ενικής Διεύθυνσης 

• Νομική Υπηρεσία 

• Υπηρεσία Προστασίας και Πρόληψης 

• Γ ραφείο Εσωτερικού Οικονομικού Ελέγχου 

• Δ/νση Ανθρώπινου Δυναμικού και Διοικητικής Υπο¬ 
στήριξης 


• Δ/νση Οικονομικών Υπηρεσιών 

• Δ/νση Ανάπτυξης, Προγραμματισμού και Παρακο¬ 
λούθησης Προόδου Έργων. 

• Δ/νση Πληροφορικής, Εκδόσεων και Βιβλιοθήκης 

5. Όργανα Συντονισμού και Ολοκλήρωσης είναι: 

• το Συμβούλιο Διοίκησης, 

• το Επιστημονικό Συμβούλιο, 

• η Τεχνική Επιτροπή. 

Άρθρο 3 

Ο Τομέας Βασικής και Εφαρμοσμένης Γεωλογίας απο- 
τελείται από τις ακόλουθες Διευθύνσεις: 

1. Διεύθυνση Γενικής Γεωλογίας και Χαρτογράφησης, 
με αρμοδιότητες: 

α) Έρευνα και μελέτη της γεωλογίας, της τεκτονικής, 
της στρωματογραφίας, του μαγματισμού, της ηφαιστειό¬ 
τητας, της νεοτεκτονικής και της σεισμοτεκτονικής δο¬ 
μής της χώρας και συμμετοχή σε μικροζωνικές μελέτες. 

β) Ανάπτυξη βάσεων δεδομένων των αντικειμένων 
έρευνας. 

γ) Παλαιοντολογικές, μικροπαλαιοντολογικές και ιζη- 
ματολογικές μελέτες. 

δ) Γεωλογικές χαρτογραφήσεις, σύνταξη και έκδοση 
γεωλογικών χαρτών. 

ε) Εφαρμογή και ανάπτυξη μεθόδων τηλεπισκόπησης 
στο χώρο των γεωεπιστημών και φωτογεωλογικές μελέ¬ 
τες. 

ζ) Μελέτες υποθαλάσσιας γεωλογίας - χαρτογραφή¬ 
σεις, μελέτες παράκτιας ζώνης, γεωλογικές μελέτες θα¬ 
λάσσιων τεχνικών έργων, και έρευνες υποθαλάσσιων ιζη¬ 
μάτων και κοιτασμάτων. 

2. Διεύθυνση Γεωφυσικής, με αρμοδιότητες: 
α) Γεωφυσικές έρευνες και μελέτες. 

β) Γ ενικές και ειδικές γεωφυσικές χαρτογραφήσεις, 
γ) Ανάπτυξη βάσεων γεωφυσικών δεδομένων και σύ¬ 
νταξη σχετικών χαρτών. 

3. Διεύθυνση Τεχνικής Γεωλογίας, με αρμοδιότητες: 

α) Τεχνικογεωλογικές και γεωτεχνικές μελέτες τεχνι¬ 
κών έργων και έργων αποκατάστασης τοπίου, και τεχνι- 
κογεωλογικές-γεωτεχνικές χαρτογραφήσεις. 

β) Έρευνες και μελέτες καταστροφικών φαινομένων, 
όπως εδαφικών κινήσεων και παραμορφώσεων, κατολι¬ 
σθήσεων και καταπτώσεων. 

γ) Σεισμογεωλογικές, μακροσεισμικές και μικροζωνικές 
μελέτες. 

δ) Δοκιμές και μετρήσεις πεδίου και εργαστηριακός 
προσδιορισμός φυσικών και μηχανικών χαρακτηριστικών 
εδαφών και πετρωμάτων. 

Άρθρο 4 

Ο Τομέας Υδατικών Πόρων και Περιβάλλοντος αποτε- 
λείται από τις ακόλουθες Διευθύνσεις: 

1. Διεύθυνση Υδρογεωλογίας, με αρμοδιότητες: 
α) Μελέτες δίαιτας υπογείων υδροφορέων, έρευνες 
εντοπισμού υπογείων υδάτων και εκπόνηση ειδικών 
υδρογεωλογικών μελετών. 

β) Κατάρτιση υδρογεωλογικών - υδροχημικών χαρτών 
και ανάπτυξη βάσεων υδρογεωλογικών δεδομένων. 

γ) Ανάπτυξη και λειτουργία εθνικού δικτύου παρακο¬ 
λούθησης υπογείων υδάτων. 

δ) Διαμόρφωση προτάσεων πολιτικής διαχείρισης των 
υδατικών πόρων. 

2. Διεύθυνση Υδρολογίας Επιφανειακών Υδάτων, με αρ¬ 
μοδιότητες: 

α) Ερευνες και μελέτες ισοζυγίων υδρολογικών λεκα¬ 
νών, εκπόνηση υδρολογικών μελετών υδραυλικών έργων 
και γεωμορφολογικών μελετών. 

β) Ανάπτυξη βάσης δεδομένων παραμέτρων ισοζυγίων 
υδρολογικών λεκανών. 

γ) Διαμόρφωση προτάσεων πολιτικής διαχείρισης των 
υδατικών πόρων. 

3. Διεύθυνση Γεωθερμίας και Θερμομεταλλικών Υδά- 
των, με αρμοδιότητες: 

α) Έρευνα, καταγραφή και αξιολόγηση του γεωθερμι¬ 
κού δυναμικού και έρευνα της ηφαιστειότητας της χώ¬ 
ρας. 

β) Ολοκληρωμένες μελέτες δίαιτας και αξιοποίησης γε¬ 
ωθερμικών πεδίων. 

γ) Υδρογεωλογική έρευνα και μελέτες θερμομεταλλι¬ 
κών, μεταλλικών, ολιγομεταλλικών και επιτραπέζιων υδά¬ 
των. 

δ) Κατάρτιση και ανάπτυξη βάσεων δεδομένων γεω¬ 
θερμίας και θερμομεταλλικών υδάτων. 

4. Διεύθυνση Γεωχημείας και Περιβάλλοντος, με αρμο¬ 
διότητες: 

α) Γεωχημικές, εδαφογεωχημικές, λιθογεωχημικές 
έρευνες και μελέτες. 

β) Ανάπτυξη βάσεων γεωχημικών δεδομένων και σύ¬ 
νταξη γεωχημικώνχαρτών και Πολυστοιχειακού Άτλαντα. 

γ) Μελέτες περιβαλλοντικών επιπτώσεων στο έδαφος, 
τα ύδατα και τον αέρα, προστασίας του περιβάλλοντος, 
διάθεσης αποβλήτων και διασποράς ρύπων. 

δ) Συντονισμός και υποστήριξη του ερευνητικού έργου 
του Ινστιτούτου σε σχέση με το περιβάλλον. 

Άρθρο 5 

Ο Τομέας Ορυκτών Πόρων και Μεταλλευτικής Έρευνας 
συστήνεται από τις ακόλουθες Διευθύνσεις: 

1. Διεύθυνση Κοιτασματολογίας, με αρμοδιότητες: 

α) Κοιτασματολογικές έρευνες και μελέτες συγκέντρω¬ 
σης μεταλλευμάτων, βιομηχανικών ορυκτών, λατομικών 
υλικών και μαρμάρων για τον εντοπισμό, καταγραφή, τα¬ 
ξινόμηση καθώς και ποιοτική και ποσοτική αξιολόγηση 
των εμφανίσεων και την αποτίμηση του κοιτασματολογι- 
κού δυναμικού. 

β) Ανάπτυξη βάσεων κοιτασματολογικών δεδομένων 
και σύνταξη σχετικών χαρτών. 

2. Διεύθυνση Στερεών Ενεργειακών Πρώτων Υλών, με 
αρμοδιότητες: 

α) Έρευνα αναζήτησης των ορυκτών ανθράκων και ρα¬ 
διενεργών μεταλλευμάτων. 

β) Μελέτη και αξιολόγηση του χημισμού και εν γένειτων 
ποιοτικών παραμέτρων των στερεών ενεργειακών πρώ¬ 
των υλών, για την ορθολογική αξιοποίηση αυτών. 

γ) Καταγραφή και αποτίμηση του δυναμικού της χώρας 
σε στερεές ενεργειακές πρώτες ύλες και ανάπτυξη βάσε¬ 
ων δεδομένων στερεών ενεργειακών πρώτων υλών κα¬ 
θώς και σύνταξη σχετικών χαρτών. 

3. Διεύθυνση Ορυκτολογίας - Πετρογραφίας, με αρμο¬ 
διότητες: 

α) Ορυκτολογικές, πετροχημικές - πετρολογικές μελέ¬ 
τες σε ορυκτά, πετρώματα, μεταλλεύματα, πολύτιμους 
λίθους, αρχαιολογικά ευρήματα-μνημεία, καθώς και σε 
πάσης φύσεως γνωστά και νέας τεχνολογίας ανόργανα 
υλικά. 


β) Ανάπτυξη και επιμέλεια μουσειακής συλλογής ορυ¬ 
κτών, πετρωμάτων και μεταλλευμάτων. 

4. Διεύθυνση Τεχνολογίας Εμπλουτισμού και Μεταλ¬ 
λουργίας, με αρμοδιότητες: 

α) Μελέτες τεχνολογίας εμπλουτισμού και μεταλλουρ¬ 
γίας μεταλλευμάτων, βιομηχανικών και ενεργειακών ορυ¬ 
κτών σε εργαστηριακή καιημιβιομηχανική κλίμακα. Αξιο¬ 
λόγηση καταλληλότητας και έλεγχος ποιότητας ορυκτών 
πρώτων υλών για συμβατικές και νέες χρήσεις και έλεγ¬ 
χος τοξικότητας στερεών βιομηχανικών αποβλήτων. 

β) Ανάπτυξη τεχνολογίας για την αξιοποίηση προϊό¬ 
ντων, παραπροϊόντων και απορριμμάτων μεταλλείων και 
λατομείων, για την παραγωγή νέων προϊόντων από ορυ¬ 
κτές πρώτες ύλες και για την επεξεργασία υγρών απο¬ 
βλήτων και την βελτίωση ποιότητας ύδατος. 

5. Διεύθυνση Μεταλλευτικής Έρευνας και Οικονομοτε¬ 
χνικών Μελετών, με αρμοδιότητες: 

α) Συστηματικές μεταλλευτικές έρευνες για την αποτί¬ 
μηση του δυναμικού κοιτασμάτων όλων των ορυκτών 
πρώτων υλών και τη διερεύνηση της δυνατότητας αξιο¬ 
ποίησης αυτών. Εκπόνηση γεωστατιστικών μελετών για 
την αποτίμηση του δυναμικού ορυκτών πρώτων υλών και 
για γεωλογικές εφαρμογές. 

β) Εκπόνηση οικονομοτεχνικών μελετών και μελετών 
εκμετάλλευσης /αξιοποίησης κοιτασμάτων ορυκτών πό¬ 
ρων, γεωθερμικών ρευστών και υδατικών πόρων και συμ¬ 
μετοχή σε περιβαλλοντικές μελέτες. 

γ) Συντονισμός και υποστήριξη του ερευνητικού έργου 
του Ινστιτούτου σε μελέτες οικονομοτεχνικής φύσεως. 

6. Διεύθυνση Ελέγχου και Γνωμοδοτήσεων Μεταλλεί¬ 
ων, με αρμοδιότητα: 

Γνωμοδοτήσεις επί θεμάτων μεταλλευτικής δραστη¬ 
ριότητας προβλεπομένων υπό των διατάξεων των 
Ν.272/76 & Ν.273/76 και του Μεταλλευτικού Κώδικα, κα¬ 
θώς και επί θεμάτων ανατιθέμενων από το Υπουργείο 
Ανάπτυξης. 

Άρθρο 6 

Ο Τομέας Υποστήριξης περιλαμβάνει τις ακόλουθες Δι¬ 
ευθύνσεις: 

1. Διεύθυνση Τεχνικής Υποστήριξης, με κύριες αρμο¬ 
διότητες: 

α) Διαχείριση, διάθεση, επισκευή και συντήρηση του 
υφιστάμενου μηχανικού εξοπλισμού, τεχνικών υλικών και 
ανταλλακτικών. 

β) Προγραμματισμός προμήθειας νέου μηχανικού εξο¬ 
πλισμού. 

γ) Συντήρηση κτιρίων και ηλεκτρομηχανολογικών κτι- 
ριακών εγκαταστάσεων, εκτέλεση συναφών τεχνικών ερ¬ 
γασιών και φροντίδα σχετικών θεμάτων. 

2. Διεύθυνση Αναλυτικών Εργαστηρίων, με κύριες αρ¬ 
μοδιότητες: 

α) Εκτέλεση χημικών και φυσικών δοκιμών, μετρήσεων, 
ελέγχων και αναλύσεων δειγμάτων ορυκτών πρώτων 
υλών και προϊόντων τους, αερίων και υδάτωΝ. Ανάλυψη 
χημικών μελετών αυτοτελών ή ως μέρος άλλων γενικωτέ- 
ρων μελετών. 

β) Σχεδιασμός αντιμετώπισης των αναλυτικών αναγκών 
του Ινστιτούτου και συντονισμός των αναλυτικών εργα- 
στηρίωντου. 

3. Διεύθυνση Εκτέλεσης Έργων, με κύριες αρμοδιότη¬ 
τες: 

α) Προγραμματισμός, οργάνωση και διοίκηση των ερ- 

γοταξίων του ΙΓΜΕ, γιά την εκτέλεση τεχνικών έργων πε¬ 
δίου. 

β) Εκτέλεση των τεχνικών ερευνητικών έργων πεδίου 
του Ινστιτούτου, όπως γεωτρήσεις, στοές, επιφανειακές 
εκσκαφές, για την υποστήριξη των ερευνών των Κεντρι¬ 
κών Υπηρεσιακών Μονάδων του Ινστιτούτου. 

γ) Συντονισμός, παρακολούθηση και συνεργασία στην 
εκτέλεση των τεχνικών ερευνητικών έργων που ανατίθε¬ 
νται στις Περιφερειακές Μονάδες. 

δ) Οργάνωση και εκτέλεση τοπογραφικών εργασιών. 

Η Διεύθυνση δύναται, με έγκριση της Γενικής Διεύθυν¬ 
σης και κατά την κρίση του προϊσταμένου της, να υπο¬ 
στηρίζεται στην εκτέλεση των αρμοδιοτήτων της με την 
διάθεση σ’αυτήν προσωπικού από άλλες υπηρεσιακές 
μονάδες, στην έκταση που απαιτούν οι υπηρεσιακές ανά¬ 
γκες. 

Άρθρο 7 

Ο Τομέας Περιφερειακών Μονάδων έχει ως αρμοδιότη¬ 
τα την οργάνωση, συντονισμό και έλεγχο των δραστηριο¬ 
τήτων του Ινστιτούτου στη Περιφέρεια. Συστήνεται από 
τις ακόλουθες Περιφερειακές Μονάδες, που δραστηριο¬ 
ποιούνται στην περιοχή ευθύνης τους σύμφωνα με τις 
διατάξεις του Ν. 2702/1999: 

• Περιφερειακή Μονάδα Ανατολικής Μακεδονίας και 
Θράκης 

• Περιφερειακή Μονάδα Κεντρικής Μακεδονίας 

• Περιφερειακή Μονάδα Δυτικής Μακεδονίας 

• Περιφερειακή Μονάδα Ηπείρου 

• Περιφερειακή Μονάδα Πελοποννήσου 

• Περιφερειακή Μονάδα Κρήτης 

Η κατάταξη νέων Περιφερειακών Μονάδων σε ιεραρχι¬ 
κό - διοικητικό επίπεδο γίνεται με απόφαση του Διοικητι¬ 
κού Συμβουλίου, ανάλογα με τις κατά περίπτωση διαμορ- 
φούμενες ανάγκες σε τοπικό και περιφερειακό επίπεδο 
και το απαιτούμενο εύρος δραστηριοποίησήςτους. 

Άρθρο 8 

Υπό την Γενική Διεύθυνση του ΙΓΜΕ, υπάγονται απευ¬ 
θείας οι παρακάτω ανεξάρτητες Υπηρεσιακές Μονάδες: 

1. Γ ραφείο Γενικού Διευθυντή, με αρμοδιότητες: 

α) Διοικητική, επιστημονική και γραμματειακή υποστή¬ 
ριξη του Γ ενικού Διευθυντή. 

β) Δημόσιες Σχέσεις και προβολή του έργου του ΙΓΜΕ. 

2. Νομική Υπηρεσία, με αρμοδιότητα: 

Χειρισμό των νομικών θεμάτων, που προκύπτουν από 
την εν γένει δραστηριότητα του ΙΓΜΕ. 

3. Υπηρεσία Προστασίας και Πρόληψης, με αρμοδιότη¬ 
τα: 

Χειρισμό θεμάτων υγιεινής και ασφάλειας εργαζομέ¬ 
νων και εγκαταστάσεων. 

4. Γραφείο Εσωτερικού Οικονομικού Ελέγχου, με αρ¬ 
μοδιότητα: 

Κατασταλτικός έλεγχος σύμφωνα με τον εκάστοτε 
ισχύοντα Κανονισμό Οικονομικής Διαχείρισης του ΙΓΜΕ. 

5. Διεύθυνση Ανθρώπινου Δυναμικού και Διοικητικής 
Υποστήριξης, με αρμοδιότητες: 

α) Σχεδιασμός και διαχείριση εφαρμογής συστημάτων 
διοίκησης και ανάπτυξης Ανθρωπίνων Πόρων. 

β) Κατάρτιση μισθολογικώνκαταστάσεωνπροσωπικού. 

γ) Διοικητική υποστήριξη - μέριμνα. 

6. Διεύθυνση Οικονομικών Υπηρεσιών, με αρμοδιότη¬ 
τες: 


α) Οικονομικός προγραμματισμός και έλεγχος, 
β) Ταμειακή διαχείριση και συστήματα πληρωμών, 
γ) Λογιστική λειτουργία, διαχείριση παγίων, κοστολό¬ 
γηση και προμήθειες. 

7. Διεύθυνση Ανάπτυξης, Προγραμματισμού και Παρα¬ 
κολούθησης της Προόδου Έργων, με σκοπό την υποστή¬ 
ριξη του Γενικού Διευθυντή και του Συμβουλίου Διοίκη¬ 
σης σε θέματα προγραμματισμού και παρακολούθησης 
έργων και με αρμοδιότητες: 

α) Κατάρτιση ολοκληρωμένου σχεδίου ανάπτυξης του 
έργου του ΙΓΜΕ. Υποστήριξη του προγραμματισμού και 
συντονισμός της Επιχειρησιακής Δράσης και των Εργων 
του Ινστιτούτου, σε άμεση συνεργασία με τις επιμέρους 
υπηρεσιακές μονάδες. Παρακολούθηση της προόδου 
υλοποίησης των Σχεδίων Δράσης και Εργων του Ινστι¬ 
τούτου, για την βέλτιστη χρήση πόρων και την διασφάλι¬ 
ση της ποιότητας των παρεχομένων υπηρεσιών. 

β) Συγκέντρωση, αρχειοθέτηση και επεξεργασία στοι¬ 
χείων των ερευνητικών προγραμμάτων του ΙΓΜΕ. 

γ) Εκπόνηση και εφαρμογή σχεδίου προβολής του έρ¬ 
γου του Ινστιτούτου. Ανάπτυξη και εξυπηρέτηση των διε¬ 
θνών συνεργασιών του ΙΓΜΕ. 

8. Διεύθυνση Πληροφορικής, Εκδόσεων και Βιβλιοθή¬ 
κης, με αρμοδιότητες: 

α) Προσδιορισμόςτωνπληροφοριακών/ μηχανογραφι¬ 
κών αναγκών του Ινστιτούτου σε σχέση με τις ανάγκες 
του ερευνητικού έργου και της διοικητικο-οικονομικής 
υποστήριξης του ΙΓΜΕ. 

β) Κατάρτιση ολοκληρωμένου επιχειρησιακού σχεδίου 
ανάπτυξης Πληροφορικής, σε λογισμικό και υπολογιστι¬ 
κό εξοπλισμό, και παρακολούθηση της υλοποίησης αυ¬ 
τού. 

γ) Διαχείριση και συντήρηση της πληροφοριακής υπο¬ 
δομής του Ινστιτούτου. 

δ) Συγκέντρωση, τήρηση και διαχείριση γεωπληροφο- 
ριών σε ηλεκτρονικές βάσεις δεδομένων. 

ε) Διαχείριση και διάθεση των επιστημονικών εκδόσεων 
καιχαρτώντου ΙΓΜΕ. 

στ) Οργάνωση και διαχείριση της Βιβλιοθήκης του Ιν¬ 
στιτούτου. 

Άρθρο 9 

Γραμματεία Διοικητικού Συμβουλίου 

Υπό την εποπτεία του Προέδρου λειτουργεί Γ ραμμα¬ 
τεία Διοικητικού Συμβουλίου με αρμοδιότητα και ευθύνη 
την επιμέλεια των εργασιώντου Διοικητικού Συμβουλίου, 
όπως καθορίζονται στον Κανονισμό Λειτουργίας του Διοι¬ 
κητικού Συμβουλίου. 

Άρθρο 10 

Γ ραφείο Προέδρου Διοικητικού Συμβουλίου 

Το Γ ραφείο αυτό είναι υπεύθυνο για: 
α) Την επικουρία του έργου του Προέδρου καιτην εκτέ¬ 
λεση, με εντολή του, ενεργειών και συντονιστικών χειρι¬ 
σμών. 

β) Την επιμέλεια των συνεργασιών και συσκέψεων του 
Προέδρου και την διεκπεραίωση της γραμματειακής του 
υποστήριξης 

Άρθρο 11 

Η λειτουργία της βασικής οργανωτικής δομής υποστη- 

ρίζεται από τα Οργανα Συντονισμού και Ολοκλήρωσης 
που παρουσιάζονται ακολούθως: 

1. Συμβούλιο Διοίκησης 

Το Συμβούλιο Διοίκησης έχει ως αποστολή την διασφά¬ 
λιση της συνεργασίας και του συντονισμού των υπηρε¬ 
σιακών μονάδων του ΙΓΜΕ, παράλληλα με την παροχή 
συμβουλευτικής υποστήριξης στην Γενική Διεύθυνση. 
Συγκροτείται από τον Γενικό Διευθυντή, τον Βοηθό Γενι¬ 
κό Διευθυντή και τους Προϊσταμένους Τομέων. Η λει¬ 
τουργία του υποστηρίζεται από τον Διευθυντή Ανάπτυ¬ 
ξης, Προγραμματισμού και Παρακολούθησης της Προό¬ 
δου Εργασιών. 

2. Τεχνική Επιτροπή 

Η Τεχνική Επιτροπή είναι συμβουλευτικό όργανο της 
Γενικής Διεύθυνσης σε θέματα που προβλέπονται από 
τους Κανονισμούς του ΙΓΜΕ ή ανατίθενται από την Γενική 
Διεύθυνση. Συγκαλείται από τον Γενικό Διευθυντή, όταν 
υπάρχουν θέματα για γνωμοδότηση, και συστήνεται 
όπως προβλέπει ο Κανονισμός Κατάστασης Προσωπικού 
του Ινστιτούτου. 

3. Επιστημονικό Συμβούλιο 

Με απόφαση του Διοικητικού Συμβουλίου δύναται να 
συστήνεται Επιστημονικό Συμβούλιο, σκοπός του οποίου 
είναι να συμβουλεύει το Διοικητικό Συμβούλιο σχετικά με 
τις εξελίξεις στις γεωεπιστήμες. Το Επιστημονικό Συμ¬ 
βούλιο αποτελείται από διακεκριμένους γεωεπιστήμονες 
με μακρόχρονη ερευνητική εμπειρία και τεχνογνωσία στα 
γνωστικά αντικείμενα του ΙΓΜΕ, ένας έκτων οποίων είναι 
ο πρόεδρος της Ελληνικής Γεωλογικής Εταιρείας. Με επι¬ 
μέλεια του προέδρου του συμβουλίου, τηρούνται πρακτι¬ 
κά των συνεδριάσεων και συντάσσονται γραπτές γνωμο¬ 
δοτήσεις. Η θητεία του Επιστημονικού Συμβουλίου είναι 
τριετής και μπορεί να ανανεώνεται. 

Άρθρο 12 

Περαιτέρω διάρθρωση των Υπηρεσιακών Μονάδωντου 
ΙΓΜΕ 

1. Η λεπτομερής οργανωτική διάρθρωση των αναφερο- 
μένων στο άρθρο 2, παρ. 2 του παρόντος Υπηρεσιακών 
Μονάδωντου ΙΓΜΕ γίνεται με απόφαση του Διοικητικού 
Συμβουλίου, κατόπιν εισήγησης του Γενικού Διευθυντή. 

2. Είναι δυνατή επίσης, με απόφαση του Διοικητικού 
Συμβουλίου, έπειτα από εισήγηση του Γ ενικού Διευθυντή, 
η διαφοροποίηση της οργανωτικής διάρθρωσης όσον 
αφορά την υπαγωγή των Υπηρεσιακών Μονάδων που 
υπάγονται απευθείας στον Γενικό Διευθυντή, εφόσον οι 
υπηρεσιακές ανάγκες το επιβάλλουν. 

Άρθρο 13 

λειτουργία Περιφερειακών Μονάδων 

1. Οιπροαναφερθείσες Περιφερειακές Μονάδες του ΙΓ¬ 
ΜΕ είναι υπηρεσιακές μονάδες σε επίπεδο Διευθύνσεων, 
που συντονίζονται και ελέγχονται από τον Τομέα των Πε¬ 
ριφερειακών Μονάδων. 


2. Κατά την εκτέλεση ερευνητικών έργων στην περιοχή 
ευθύνης μιάς Περιφερειακής Μονάδας, είναι δυνατόν η 
Περιφερειακή Μονάδα να ηγείται ή απλώς να συμμετέχει 
στην Ομάδα Εργου. 

3. Ο Κανονισμός Εργων προσδιορίζει την συνεργασία 
Περιφερειακών Μονάδων και Κεντρικών Υπηρεσιών στα 
πλαίσια εκτέλεσης έργων. 

4. Για την λειτουργία των Περιφερειακών Μονάδων τη¬ 
ρούνται επίσης οι σχετικές αποφάσεις και οδηγίες του Γ ε¬ 
νικού Διευθυντή και οι αποφάσεις του Διοικητικού Συμ¬ 
βουλίου. 

Άρθρο 14 

Προϊστάμενοι Υπηρεσιακών Μονάδων 

1. Προϊστάμενοι των Υπηρεσιακών Μονάδωντου ΙΓΜΕ 
ορίζονται με απόφαση του Διοικητικού Συμβουλίου, έπει¬ 
τα από εισήγηση του Γενικού Διευθυντή, μόνιμοι υπάλλη¬ 
λοι του κλάδου Α. 

2. Προϊστάμενος της Νομικής Υπηρεσίας είναι ο Νομι¬ 
κός Σύμβουλος του ΙΓΜΕ. 

3. Προϊστάμενος της Δ/νσης Γνωμοδοτήσεων και Ελέγ¬ 
χου Μεταλλείων ορίζεται, με απόφαση του Διοικητικού 
Συμβουλίου, υπάλληλος του κλάδου Ατ, που εγκρίνεται 
από τον Υπουργό Ανάπτυξης 

Άρθρο 15 

Τοποθέτηση Προσωπικού, Αρμοδιότητες 

1. Η τοποθέτηση του Προσωπικού στις Υπηρεσιακές 
Μονάδες του ΙΓΜΕ γίνεται με απόφαση του Γ ενικού Διευ¬ 
θυντή βάσει: 

α) των υπηρεσιακών αναγκών 

β) των τυπικών και ουσιαστικών προσόντων 

γ) της ειδικότητας του υπαλλήλου. 

2. Επίσης, θέματα συνδεόμενα με την εξειδίκευση των 
αρμοδιοτήτων όσον αφορά το ερευνητικό αντικείμενο και 
γενικότερα τη λειτουργία των υπηρεσιακών μονάδων 
ρυθμίζονται με σχετικές Εγκυκλίους και Αποφάσεις του 
Γ ενικού Διευθυντή. 

Άρθρο 16 

1. Αναθεώρηση ή τροποποίηση των διατάξεων του πα¬ 
ρόντος Κανονισμού είναι δυνατή με πρόταση του Διοικη¬ 
τικού Συμβουλίου, μετά από εισήγηση του Γενικού Διευ¬ 
θυντή, που εγκρίνεται με απόφαση του Υπουργού Ανά¬ 
πτυξης 

2. Η ισχύς του παρόντος Κανονισμού αρχίζει από της 
δημοσίευσης αυτού στην εφημερίδα της Κυβέρνησης. 

Β. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Απριλίου 2000 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 




ΟΡΓΑΝΑ ΣΥΝΤΟΝΙΣΜΟΥ & Ο/.Τ ΓΛΗΡΩΣΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.βΙ.ςΓ 
β-ητιαΐΙ: ννθόπΐ35ΐΘΓ @ βί.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248320 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ -Διοικητήριο Τ.Κ. 411 10 (041)597449 

ΚΕΡΚΥΡΑ -Σαμαρά 13 Τ.Κ. 491 00 (0661)89127/89120 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ : Πλ. Κωνσταντινουπόλεως 

Τ.Κ. 811 00 Μυτιλήνη (0251)46888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ,λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (ΔΔ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που ανηστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























